कहा- महिलाओं के खिलाफ अपराध करने वालों को UP की तर्ज पर सजा देंगे
Preeti suicide case; Telangana BJP Chief Bandi Sanjay Kumar On Yogi Adityanath bulldozer Model डी प्रीति की आत्महत्या केस की जांच सिटिंग जज से करवाने की अपील करते हुए सोमवार को तेलंगाना BJP ने धरना प्रदर्शन किया।
तेलंगाना BJP प्रमुख बंदी संजय कुमार ने कहा है कि अगर उनकी पार्टी सत्ता में आती है तो महिलाओं के खिलाफ अपराध करने वालों के घरों पर बुलडोजर चला देगी। संजय ने यह भी कहा कि इसके लिए वे UP मॉडल फॉलो करेंगे, जहां योगी सरकार क्रिमिनल्स के घरों पर बुलडोजर चला रही है।
बंदी संजय ने यह बात हैदराबाद में पार्टी कार्यालय में हुए धरने के दौरान कही। BJP ने यह धरना राज्य में महिलाओं के खिलाफ बढ़ते अत्याचार के विरोध में किया था।
गौरतलब है कि पिछले दिनों काकतीय मेडिकल कॉलेज की स्टूडेंट प्रीति ने सीनियर स्टूडेंट के हैरेसमेंट से परेशान होकर आत्महत्या कर ली थी।
दंगों के डर से सैफ का सपोर्ट कर रही राज्य सरकार- संजय कुमार
संजय ने धरने के दौरान यह भी कहा कि सरकार को प्रीति की मौत की जांच सिटिंग जज से कराने का आदेश देना चाहिए। रविवार को जनगांव जिले में प्रीति के परिजनों से मिलने पहुंचे संजय ने आरोप लगाया कि प्रीति की हत्या को सुसाइड बनाया जा रहा है।
उन्होंने यह भी कहा कि राज्य सरकार प्रीति के सीनियर सैफ का सपोर्ट कर रही है, क्योंकि उसे डर है कि आरोपी सांप्रदायिक दंगे का कारण बन सकता है।
अब पढ़िए उस मेडिकल स्टूडेंट की खबर, जिसके लिए ये विरोध प्रदर्शन हुआ...
नाइट शिफ्ट में ड्यूटी पर थीं, वहीं खुद को जहर के इंजेक्शन लगाए
मेडिकल स्टूडेंट डी. प्रीति ने अपने सीनियर मोहम्मद सैफ की रैगिंग से परेशान होकर 11 दिन पहले सुसाइड कर ली थी। प्रीति 22 फरवरी को MGM अस्पताल में नाइट शिफ्ट में काम कर रही थी। यहीं पर इमरजेंसी वार्ड में उसने खुद को जहर के इंजेक्शन दिए थे। प्रीति को अस्पताल में भर्ती कराया गया था, लेकिन 26 फरवरी को उसने दम तोड़ दिया।
प्रीति के पिता नरेंद्र की शिकायत पर आरोपी छात्र मोहम्मद अली सैफ को अरेस्ट किया गया। उस पर रैगिंग, सुसाइड के लिए उकसाने और SC/ST एक्ट के तहत केस दर्ज हुआ।
उन्होंने कॉलेज और अस्पताल प्रशासन पर भी लापरवाही का आरोप लगाते हुए कहा कि प्रीति ने दोनों जगह आरोपी के खिलाफ शिकायत दर्ज कराई थी, लेकिन कोई एक्शन नहीं लिया गया। पढ़ें पूरी खबर...
मोदी भी कर चुके बंदी संजय की तारीफ, कहा था- इनसे सीखें
16-17 जनवरी को हुई भाजपा राष्ट्रीय कार्यकारिणी की बैठक में प्रधानमंत्री नरेंद्र मोदी ने बंदी संजय कुमार की तारीफ की थी। तेलंगाना में उनकी प्रजा संग्राम यात्रा का जिक्र करते हुए मोदी ने कहा था कि दूसरे नेताओं को इनसे सीखना चाहिए। बंदी ने मीटिंग में यात्रा पर एक घंटे का प्रेजेंटेशन भी दिया था। इस पर मोदी ने कहा था कि बंदी की यात्रा बताती है कि विपरीत हालात में भी काम कैसे किया जाता है।
बंदी संजय कुमार से जुड़ी ये खबरें भी पढ़ें...
तेलंगाना BJP चीफ बंदी संजय के बेटे पर FIR
मारपीट का एक वीडियो वायरल होने के बाद तेलंगाना भाजपा चीफ बंदी संजय कुमार के बेटे पर केस दर्ज किया गया है। VIDEO में बंदी संजय का बेटा भागीरथ एक साथी स्टूडेंट श्रीराम को लगातार थप्पड़ मारता नजर आ रहा है। बंदी संजय कुमार ने इस मामले पर कहा- बच्चों में झगड़े और समझौते होते रहते हैं। पढ़ें पूरी खबर....